หุ้นสหรัฐปิดในแดนบวก
ดัชนีหุ้นดาวโจนส์ ปิดที่ 11,808.79 จุด เพิ่มขึ้น 267.01 จุด ด้านแนสแดค  ปิดที่ 2,637.46 จุด  เพิ่มขึ้น 38.84 จุด
22 ต.ค. 2554

ดัชนีหุ้นดาวโจนส์ ปิดที่ 11,808.79 จุด เพิ่มขึ้น 267.01 จุด ด้านแนสแดค  ปิดที่ 2,637.46 จุด  เพิ่มขึ้น 38.84 จุด 
ตลาดหุ้นสหรัฐฯพุ่งแรงเมื่อวันศุกร์  หลังมีข่าวผู้นำชาติยุโรปบรรลุข้อตกลงปลดล็อคเงินกู้งวดถัดไปแก่กรีซจำนวน 8 พันล้านยูโร
ดัชนีหุ้นดาวโจนส์ เพิ่มขึ้น 267.01 จุด (2.31 เปอร์เซ็นต์) ปิดที่ 11,808.79 จุด แนสแดค เพิ่มขึ้น 38.84 จุด (1.49 เปอร์เซ็นต์) ปิดที่ 2,637.46 จุด เอสแอนด์พี เพิ่มขึ้น 22.86 จุด (1.88 เปอร์เซ็นต์) ปิดที่ 1,238.25 จุด
ขณะที่ราคาน้ำมันตลาดลอนดอนวานนี้  ปิดลบเล็กน้อย โดยนักลงทุนจับตามมองไปที่การประชุมผู้นำยุโรปซึ่งมีเป้าหมายคลี่คลายวิกฤตหนี้ยูโรโซน ขณะที่นักวิเคราะห์บอกว่าการเสียชีวิตของโมอัมมาร์ กัดดาฟี ส่งผลกระทบต่อตลาดอย่างจำกัดเท่านั้น
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 1.33 ดอลลาร์ ปิดที่ 87.40 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 22 เซนต์ ปิดที่ 109.56 ดอลลาร์ต่อบาร์เรล